Up-108/02
Datum: 2002-07-02T00:00:00.000+02:00
ecli: ECLI:SI:USRS:2002:Up.108.02
vrsta: posamični akt
zadeva: ustavna pritožba
objavljeno: Neobjavljeno | 02.07.2002
dokument: US21571
akt: Ustavna pritožba A. A. zoper sodbo Vrhovnega sodišča št. I Up 277/99-2 z dne 11. 10. 2001
resitev: zavrženje
izrek: Ustavna pritožba A. A. zoper sodbo Vrhovnega sodišča št. I Up 277/99-2 z dne 11. 10. 2001 se zavrže.
stavek: Ker pritožnik ni dopolnil ustavne pritožbe, jo je Ustavno sodišče zavrglo, saj je ostala tako nepopolna in pomanjkljiva, da je ni bilo mogoče preizkusiti.
odlocitev: sklep
geslo: Nepopolna vloga in njena nedopolnitev v določenem roku.
podlaga: Zakon o Ustavnem sodišču (ZUstS), 2. odst. 53., 54., 4. al. 1. odst. 55. čl.
datum_vloge: 2002-03-04T23:00:00.000Z
datum_odlocitve: 2002-07-01T22:00:00.000Z

# Up-108/02 - 4

9. 7. 2002

SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 2. julija 2002 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

**sklenilo:**

**Ustavna pritožba A. A. zoper sodbo Vrhovnega sodišča št. I Up 277/99-2 z dne 11. 10. 2001 se zavrže.**

---

## OBRAZLOŽITEV

Pritožnik v svoji vlogi zgolj zatrjuje , da naj bi bil z izpodbijano sodbo, ki jo tudi prilaga, kršen 22. člen Ustave, saj naj bi Vrhovno sodišče odstopilo od lastne prakse.

Ker pritožnik ni navedel dejstev, ki bi zatrjevano kršitev utemeljevala oziroma ni predložil listin, na katere opira svojo pritožbo, prav tako pa tudi ni izkazal pravočasnosti ustavne pritožbe, ga je Ustavno sodišče na podlagi drugega odstavka 54. člena Zakona o Ustavnem sodišču (v nadaljevanju ZUstS) pozvalo, naj vlogo dopolni tako, da bodo navedene pomanjkljivosti odpravljene. Pri tem ga je opozorilo še na posledice, če vloge v postavljenem roku ne bo dopolnil.

Pritožnik je dopis Ustavnega sodišča v redu prejel dne 16. 3. 2002. Svoje vloge pa ni dopolnil ne v roku, ki mu ga je določilo Ustavno sodišče, in ne kasneje. Ta je zato ostala tako nepopolna in pomanjkljiva, da je ni bilo mogoče preizkusiti. Zato jo je Ustavno sodišče zavrglo.

Senat Ustavnega sodišča je sprejel ta sklep na podlagi četrte alineje prvega odstavka 55. člena ZUstS in na podlagi prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan